cyanic-selkie/wikianc huggingface dataset:
Պրոֆեսոր Իքս
Ֆիլմեր
«Իքս մարդիկ։ Ապոկալիպսիս» ֆիլմում երիտասարդ Քսավյեի դերը կատարում է Ջեյմս Մաքէվոյը։ Ֆիլմի սկզբում Հավոքը բերում է իր կրտսեր եղբորը՝ Կիկլոպին պրոֆեսոր Չարլզ Քսավյեի «Իքս ամառանոց»։ Շուտով «Ամառանոց» է գալիս Ռեյվենը, որը խնդրում է Չարլզին գտնել Էրիկին։ Ցերեբրոյի միջոցով Քսավյեն փորձում է գտնել Էրիկին, բայց Էրիկի հետ նրա խոսակցությունը լսում է Ապոկալիպսիսը, որը ժամանակավորապես վերահսկում էր Չարլզի միտքը, ստիպում է Քսավյեին բոլոր ռազմական մարտական գլխիկները ուղարկել տիեզերք, որպեսզի իրեն անվտանգ զգա մարդկանց զենքից։ Հետո նա և նրա «Հեծյալները» ներխուժում են ամառանոց և առևանգում Չարլզին, իսկ Ալեքսը, փորձելով նրանց կանգնեցնել, բայց պատահականորեն դիպչում է «Սև կեռնեխի» շարժիչին, ինչի պատճառով էլ հզորահույն պայթյուն է տեղին ունենում և ավագ Սամերսը մահանում է։ Բայց Չարլզի ուսանողներին փրկում է Փիթեր Մաքսիմոֆը, որն օգտագործում է իր սուպեր-արագությունը։ Էն Սաբահ Նուրը Չարլզի միջոցով երկրաբնակներին հաղորդագրություն է փոխանցում, բայց նրա վերջին՝ մարդկությունը նրան հավատարիմ լինելու, արտահայտության փոխարեն Չարլզը կանչում է մնացած մուտանտներին պայքարի։ Ապոկալիպսիսը հասկանալով թե որքան ուժեղ մուտանտ է Չարլզը, որոշում է տեղափոխվել նրա մարմնի մեջ։ Պրոցեսի ժամանակ Չարլզը զրկվում է գլխի մազածածկույթից, բայց նրան փրկում է Գիշերային օձը։ Ապոկալիպսիսի հետ վերջնական մարտի ժամանակ նա ներթափանցում է Էն Սաբահ Նուրի միտք և նրա հետ մարտի բռնկվում։ Բայց Ապոկալիպսիսը ավելի ուժեղ է գտնվում և Քսավյեն խնդրում է Ջին Գրեյին օգնել իրեն, բաց թողնելով նրա «Փյունիկի» ուժը Ապոկալիպսիսի վրա։ ՖԻլմի վերջում հետևում է «Առաջին դասի» Իքս մարդկանց՝ Փիթերի, Քուրթի, Ջինի, Սքոթի և Օրորո Մոնրոյի մարզանքներին։
«Լոգան» ֆիլմում Քսավյեի դերը նորից կատարել է Պատրիկ Ստյուարտը։ 2029 թվականին պրոֆեսորը էլ չի կառավարում իր ուժերը Ալցհայմերի հիվանդության պատճառով, ինչի համար էլ նա պետք է դեղահաբեր ընդունի, որոնք կանգնեցնում են նրա ունակությունները։ Այդպես նա սպանել է Իքս մարդկանց։ Նրան խնամում են ծերացած Լոգանը և Կալիբանը։ Հանդիպելով երիտասարդ Լորա Քիննիին, Լոգանը և Քսավյեն լքում են իրենց բնակավայրըմ կորցնելով Կալիբանին և փրկվելով Դոնալդ Փիրսի կիբորգներից։ Մւտանտներին ապաստան տված ընտանիքի տանը, Քսավյեն հիշում է, թե ինչ է արել նախկին ուսանողների հետ, բայց նրան սպանում է X-24-ը, որը կուղխի կատարյալ նմանակն է։ Դա նշանակում է, որ Իքս մարդիկ վերջնականապես ոչնչացված են։ Լոգանը և Լորան թաղում են Քսավյեին։
Պրոֆեսորի կամեոն տեղի է ունենում «Դեդփուլ 2 ֆիլմում «Իքս մարդիկ» թիմի այլ անդամներ հետ։ Նրա դերը ֆիլմում կատարել է Ջեյմս Մաքէվոյը։
Ջեյմս Մաքէվոյը կատարել է Քսավյեի դերը «Իքս մարդիկ։ Խավարի փյունիկ» ֆիլմում։
Չարլզը ծաղրանմանակվել է Սուպերհերոսային կինո ֆիլմում, որտեղ նա փորձում է օգնելլ Ռիկ Ռայքերին, որ տիրապետի իր ուժերին։ Նրա դերը կատարել է Թրեյսի Մորգանը։
Արտաքին հղումներ
Կատեգորիա:Marvel Comics-ի կերպարներ Կատեգորիա:Հորինված հանճարներ
Կոսցյուշկո (ազգային պարկ)
Կոսցյուշկո (Kosciuszko National Park), Ավստրալիայի Նոր Հարավային Ուելսի ամենախոշոր ազգային պարկը։ Ազգային պարկը հանդիսանում է Ավստրալիական Ալպերի մի մասը և իր անվանումն ստացել է համանուն սարի անվանումից, որն Ավստրալիայի ամենաբարձր գագաթն է և տեղակայված է պարկի տարածքում։ Անգլերեն արտասանվում է Կոզի-օսկո (ˈkɔziˌɔskoʊ):
1977 թվականից պարկի տարածքի մեծ մասը ներառված է Կենսոլորտային տարածքների համաշխարհային ցանցի մեջ ։ 1996 թվականին պարկի տարածքում տեղակայված Բլու Լեյք լիճը ներառվեց ջրաճահճային հողահանդերի ցանկի մեջ, որոնք պահպանվում են Ռամսարի կոնվենցիայով ։ 2008 թվականին Կոսցյուշկո ազգային պարկը, Ավստրալիական Ալպերում պահպանվող մյուս տարածքների հետ միասին, ներառվեց Ավստրալիայի մշակութային ժառանգության ցանկի մեջ ։
Ֆիզիկաաշխարհագրական բնութագիր
Ազգային պարկը տեղակայված է նահանգի արևելքում և սահմանակցում է Վիկտորիա նահանգում գտնվող Նումանջի ազգային պարկի հետ։ Այն հանդիսանում է Նոր Հարավային Ուելսի և Ավստրալիական Ալպերի ամենախոշոր ազգային պարկը։ Ազգային պարկի տարածքում տեղակայված Կոսցյուշկո լեռան բարձրությունը հասնում է 2228 մետրի ։ Ծովի մակերևույթից ունեցած բարձրությունը տատանվում է 213 մետրից մինչ այդ նշագրումը ։
Ազգային պարկի տարածքից են սկիզբ առնում շրջանի խոշորագույն գետերը՝ Սնոուի-Ռիվերը, Մուրեյը և Մառամբիջին ։ Բացի այդ, ազգային պարկի տարածքում տեղակայված են սառցադաշտային ծագման այնպիսի լճեր, ինչպիսիք են՝ Բլու Լեյքը, Ալբինան և Հեդլի-Թարնը։ Բլու Լեյք լիճը հանդիսանում է Ավստրալիայի 4 լճերից մեկը, որը տեղակայված է կարի հիմքում ։
Կենսոլորտային ռեզերվատն զբաղեցնում է ազգային պարկի գրեթե ամբողջ մակերեսը՝ 6255,25 կմ² ։
Ֆլորա և ֆաունա
Ազգային պարկի տարածքում տեղակայված է վայրի բնության 6 գոտի՝ Byadbo, Pilot, Jagungal, Bogong Peaks, Goobarragandra և Bimberi: Դրանց ընդհանուր մակերեսը կազմում է մոտ 3000 կմ²։ Այս աճում են հազվագյուտ տեսակներ, այդ թվում՝ էնդեմիկներ ։
Ազգային պարկի տարածքում ազվադեպ հանդիպող կենդանիներից են՝ Burramys parvus-ը, որը մինչև 1966 թվականը համարվում էր անհետացած, ինչպես նաև Pseudophryne corroboree-ը ։
Զբոսաշրջություն
Կոսցյուշկո ազգային պարկը հանդիսանում է Ավստրալիայի ամենահայտնի ազգային պարկերից մեկը, այն ամեն տարի այցելում է 3 միլիոնից ավելի զբոսաշրջիկ։ Նոր Հարավային Ուելսի լեռնադահուկային բոլոր առողջարանները տեղակայված են ազգային պարկի տարածքում ։
Ծանոթագրություններ
Կատեգորիա:Կատեգորիա ԲՊՀՄ II Կատեգորիա:1967 հիմնադրված բնության հատուկ պահպանվող տարածքներ
Դին Տավուլարիս
Դին (Կոստանտինոս) Տավուլարի (, Dean Tavoularis։ ), ամերիկացի նկարիչ-բեմադրող և ֆիլմի արտ-ղեկավար, առավել հայտնի է «Բոննին և Քլայդ» (1967), «Կնքահայրը» (1972), «Կնքահայրը 2» (1974), «Բրինքսի կողոպուտը» (1978), «Ապոկալիպսիսը հիմա» (1979) և «Ամբողջ սրտով» (1982) ֆիլմերով ։ Նա «Օսկար» և BAFTA (1989) մրցանակների դափնեկիր է ։
Կենսագրություն
Ծնվել է 1932 թվականի մարտի 18-ին Լոուելում (Մասաչուսեթս), ԱՄՆ հույն ներգաղթյալների ընտանիքում։ Մանկությունը և երիտասարդությունն անցկացրել է Լոս Անջելեսում( «Կալիֆոռնիա») ։ Դինի հայրը սրճարանի սեփականատեր էր և ամառային արձակուրդներին որդին օգնում էր նրան բիզնեսում՝ սուրճ առաքելով, այդ թվում նաև «20th Century Fox» կինոստուդիա, որի նախագահը այդ ժամանակ նրանց համաերկրացին Սպիրոս Սկուրասն էր ։ Հենց այդպես նա առաջին անգամ ծանոթացել է կինոյի աշխարհի հետ։ Ավելի ուշ Տավուլարիսը խոստովանել է, որ առաջին այցը ստուդիա այնպիսի զգացմուք է առաջացել նրա մոտ, որ երկրի վրա հայտնաբերել է դրախտ ։
Ճարտարապետություն և գեղանկարչություն է ուսումնասիրել տարբեր նկարչական ակադեմիաներում, դրանից հետո աշխատել է Walt Disney Pictures ընկերությունում, սկզբում անիմացիոն բաժնում, ավելի ուշ՝ նկարիչ-գծագրող ։ Մասնակցել էր «20,000 լյո ծովի տակ» (1954), «Լեդին և թափառականը» (1955), «Պոլիաննա» (1960), «Ծուղակ ծնողների համար» ֆիլմերի արտադրությանը (1961) ։
Սպահանի տեխնոլոգիական համալսարան
Սպահանի տեխնոլոգիական համալսարան, պետական բարձրագույն ուսումնական հաստատություն Իրանում, ճարտարագիտության և ֆիզիկական գիտությունների ուսումնահետազոտական կենտրոն։ Իրանի ամենահեղինակավոր տեխնիկական ուսումնական հաստատություններից մեկը։ Գտնվում է Սպահան քաղաքում։
Դին Տավուլարիս
Կենսագրություն
Արթուր Փենի հրավերով աշխատել է «Բոննի և Քլայդ» (1967) և «Փոքր Մեծ մարդը» (1970) ֆիմերի ստեղծմանը, ավելի ուշ համագործակցել է Ֆրենսիս Ֆորդ Կոպպոլաի հետ ։
Անձնական կյանք
1986 թվականին ամուսնացել է ֆրանսիացի դերասանուհի Օրոր Քելմանի հետ, որի հետ ծանոթացել է «Ապոկալիպսը հիմա» ֆիլմի նկարահանման ժամանակ։
Սպահանի տեխնոլոգիական համալսարան
Ընդհանուր տեղեկություններ
Իսլամական հեղափոխությունից հետո 1980 թ. «Արիամեհր» արդյունաբերական համալսարանը վերանվանվեց Շարիֆի անվան Թեհրանի տեխնոլոգիական համալսարան։ Սպահանի մասնաճյուղը առանձնացավ համալսարանից և դարձավ Սպահանի անկախ տեխնոլոգիական համալսարան։
Դին Տավուլարիս
Ծանոթագրություններ
Կատեգորիա:Մայիսի 18 ծնունդներ Կատեգորիա:1932 ծնունդներ Կատեգորիա:Ֆրենսիս Ֆորդ Կոպպոլայի ֆիլմեր Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:Ամերիկացի կինոպրոդյուսերներ
Սպահանի տեխնոլոգիական համալսարան
Ընդհանուր տեղեկություններ
2015-2016 ուսումնական տարում համալսարանում սովորել է ավելի քան 10000 ուսանող, այդ թվում՝ 7500 բակալավր, 2500 մագիստրոս և դոկտորանտ։
Պրոֆեսորադասախոսական կազմ
2015 թվականի սեպտեմբերի 1-ի դրությամբ Սպահանի տեխնոլոգիական համալսարանի ֆակուլտետն ունի ավելի քան 400 ուսուցիչ։
Կրթական գործունեություն
2016 թվականի հունիսի դրությամբ համալսարանում հիմնական ուսումնական գործընթացն իրականացվում է 15 ֆակուլտետներում.
Ֆակուլտետների կառուցվածքը ամբողջությամբ համապատասխանում է համալսարանի կրթական գործունեության հիմնական ոլորտներին։ Համալսարանն առաջարկում է բակալավրի, մագիստրոսի և փիլիսոփայության դոկտորի աստիճաններ գիտության և տեխնոլոգիայի ոլորտում։
Գիտահետազոտական գործունեություն
Համալսարանի կազմում ընդգրկված է 7 գիտահետազոտական կենտրոն.
Իրանի գիտության և տեխնիկայի նախարարությունը Սպահանի տեխնոլոգիական համալսարանին շնորհել է «Գերազանցության կենտրոնի» կարգավիճակ այնպիսի ոլորտներում, ինչպիսիք են նանոտեխնոլոգիաները, շրջակա միջավայրը, պողպատե տեխնոլոգիաները, հանրահաշվական գիտությունները, սենսորները, կանաչ քիմիան, հողերի աղտոտումը և ջրի աղտոտումը։
2011 թվականին Սպահանի տեխնոլոգիական համալսարանը ստեղծեց և շահագործեց իր գերհամակարգիչը՝ 34000 միլիոն գործողություն մեկ վայրկյանում։ Դրա գրաֆիկական պրոցեսորները կարող են կատարել ավելի քան 32 մլրդ գործառնություն 100 վայրկյանում։
Գրադարան
Համալսարանական գրադարանն ամենահարուստն է ճարտարագիտական գրականության ֆոնդի մյուս համալսարանների գրադարանների հետ համեմատ։ Այն բացվել է 1965 թվականին՝ համալսարանի մեկնարկի հետ միաժամանակ։ Կենտրոնական գրադարանը կատարում է գրքերի, ամսագրերի, հաշվետվությունների և այլ գիտական աղբյուրների համալրման կարևորագույն խնդիրը, սպասարկում է այցելուներին, ինչպես նաև ներառում է 9 այլ մասնագիտացված գրադարաններ՝ մասնաճյուղեր։
Սպահանի տեխնոլոգիական համալսարանը վարկանիշներում
Times Higher Education
U. S. News
Հղումներ
Կատեգորիա:1980 հիմնադրված կրթական հաստատություններ Կատեգորիա:Համալսարաններ այբբենական կարգով Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Ալեքսանդրա Բոթեզ
Ալեքսանդրա Բոթեզ (Alexandra Botez, ) կանադական ծագմամբ ամերիկացի շախմատիստ, ՖԻԴԵ-ի վարպետ (WFM)։
Շախմատային կարիերա
Հանդես է եկել Կանադայի հավաքականում, հինգ անգամ դարձել է Կանադայի աղջիկների չեմպիոն։ Մասնակցել է մի քանի շախմատային օլիմպիադաների։
Միացյալ Նահանգներ վերադառնալուց հետո Բոտեսը տասնհինգ տարեկանում ընդգրկվել է ԱՄՆ-ի աղջիկների հավաքականում։ Ստացել է կրթաթոշակ Դալլասի Տեխասի համալսարանում, սակայն դրա փոխարեն որոշել է սովորել Սթենֆորդի համալսարանում։
Սթենֆորդի շախմատային ակումբի երկրորդ կին նախագահն է եղել, հանդիսանում է կանադացի լավագույն շախմատիստուհիներից մեկը, խոսում է հինգ լեզվով, դասախոսություններ է կարդում տեղի շախմատի դպրոցում, շախմատի տարբեր ակումբների մարզիչ է, աշխատում շախմատի զարգացման նախագծերի վրա, երեխաների համար նախատեսված ուսումնական ձեռնարկի հեղինակ է։
2018 թվականի ապրիլին Բոտեթը մեկնաբանել է Սան Ֆրանսիսկոյում շախմատի լիգայի եզրափակչի խաղերը՝ միջազգային վարպետ Դանիել Ռենի, միջազգային վարպետ Աննա Ռուդոլֆի և գրոսմայստեր Ռոբերտ Հեսի հետ ։
2018 թվականի հունիսին եղել է «ChessKid Crowns 7» մրցաշարի մեկնաբանը։
Ալեքսանդրա Բոտեզը Twitch-TV-ում հաղորդումներ Է վարում իր քրոջ՝ Անդրեի հետ "։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Ամերիկացի շախմատիստներ
Ժողովածու (5038)
Ժողովածու (5038), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5038 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 20.5x15 չափս։ Ձեռագիրը կազմված է 160 թերթից։ Գրված է միասյուն, նոտրգրով։ Կազմը` կիսախորան։ Հիշատակարան հետագայի՝ 130բ (11-րդ դար) ։
Ծանոթագրություններ
Կատեգորիա:Մատենադարանի ձեռագրեր
(841) Արաբելլա
(841) Արաբելլա (Arabella), աստերոիդ աստերոիդների հիմնական գոտում։ Հայտնաբերվել է 1916 թվականի հոկտեմբերի 1-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,254779 ա. մ., առավելագույնը մոտենում է 2,0987 ա. մ. հեռավորության վրա և հեռանում 2,4108 ա. մ. ։ Արեգակի շուրջ մեկ ամբողջական պտույտ է կատարում 1236,67 երկրային օրվա ընթացքում, իր ուղեծրով շարժվելով միջինում 0,291104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։
Արաբելլա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պերիկոլա (օպերա)
«Պերիկոլա» (La Périchole), ֆրանսիացի երգահան Ժակ Օֆենբախի օպերա երեք գործողությամբ։ Ֆրանսերեն լիբրետտոյի հեղինակներն են Անրի Մելյակը և Լյուդովիկ Հալեվին՝ ըստ Պրոսպեր Մերիմեի մեկ գործողությամբ «Փոխթագավորի կառքը» կատակերգության։ 2 գործողությունից կազմված նախնական տարբերակի առաջնախաղը կայացել է 1868 թվականի հոկտեմբերի 6-ին Փարիզում «Կոմեդի ֆրանսեզ» թատրոնում։
Ներկայացման առաջնախաղեր
Ստեղծագործության առաջին հրատարակությունն ուներ երկու գործողություն և առաջին անգամ կատարվել է 1868 թվականի հոկտեմբերի 6-ին Փարիզի «Կոմեդի ֆրանսեզ» թատրոնում, գլխավոր դերում Հորտենզիա Շնեյդեր, Պիկիլոյի դերում՝ Խոսե Դյուպյուի։
Ֆրանսիայից դուրս «Պերիկոլան» առաջին անգամ բեմադրվել է.
1874 թվականի ապրիլի 25-ին կայացավ օպերետի երեք գործողություն ունեցող տարբերակի թողարկումը, նույն թատրոնում և գլխավոր դերերում նույն դերասաններով՝ Շնեյդեր և Դյուպյուի։ 1877 թվականի մարտի 9-ին «Կոմեդի ֆրանսեզ» թատրոնում երկրորդ վերաթողարկման մեջ գլխավոր դերը խաղում էր Աննա Ժյուդիկը։ Ապա ներառյալ 1895 թվականը «Պերիկոլան» անհետացավ փարիզյան բեմերից՝ չնայած հաճախ բեմադրվում էր Ֆրանսիայում։
Գրականություն
<ul><li href="Կատեգորիա:Օպերաներ այբբենական կարգով"></li><li></li></ul>
Կատեգորիա:Օֆենբախի օպերաներ Կատեգորիա:1868 բեմադրվածներ Կատեգորիա:Ֆրանսերեն օպերաներ
Արտադրյալ
Գիտության մեջ արտադրյալը (կամ` բազմապատիկը) ցանկացած մեծության ու ամբողջ թվի բազմապատկման արդյունքն է  ։ Այսինքն՝ ցանկացած a և b մեծությունների համար կարող ենք ասել, որ b-ն a-ի բազմապատիկն է, եթե b = na ինչ-որ n ամբողջ թվի համար, որը կոչվում է բազմապատկիչ։ Եթե a-ն զրո չէ, սա համարժեք է «b/a հարաբերությունն ամբողջ թիվ է» ասելուն   ։
Մաթեմատիկայում, երբ a-ն և b-ն ամբողջ թվեր են, և b-ն a-ի բազմապատիկն է, a-ն կոչվում է b-ի բաժանելի։ Կարելի է նաև ասել, որ a-ն բաժանում է b-ին։ Եթե a-ն և b-ն ամբողջ թվեր չեն, հստակության համար մաթեմատիկոսները գերադասում են ասել «ամբողջ բազմապատիկ»՝ պարզապես «բազմապատիկ»-ի փոխարեն։ Իրականում «բազմապատիկ»-ը կիրառվում է տարբեր ենթատեքստերում․ օրինակ, բազմանդամ p-ն մեկ այլ բազմանդամ q-ի բազմապատիկ է, եթե գոյություն ունի ինչ-որ երրորդ բազմանդամ r, որի համար ճիշտ է p = qr հավասարումը։
Որոշ աշխատություններում «a-ն b-ի ենթաբազմապատիկն է» սահմանումը նշանակում է, որ «b-ն a-ի ամբողջ բազմապատիկն է» ։ Այս տերմինաբանությունն օգտագործվում է նաև չափման միավորների համար (օրինակ՝ BIPM համակարգում), որտեղ հիմնական միավորի ենթաբազմապատիկը հիմնական միավորին նախածանց ավելացնելով անվանված միավոր է, և սահմանվում է որպես հիմնական միավորն ամբողջ թվով (սովորաբար` 103-ով) բաժանելիս ստացված քանորդ։ Օրինակ, միլիմետրը մետրի  103 աստիճանի ենթաբազմապատիկն է ։ Նաև․ դյույմը կարելի է համարել ֆուտի 12-րդ աստիճանի, կամ՝ յարդի 36-րդ աստիճանի ենթաբազմապատիկ։
Օրինակներ
14, 49, –21 և 0-ն 7-ի բազմապատիկներ են, իսկ 3-ն ու –6-ը՝ ոչ։ Պատճառն այն է, որ գոյություն ունեն այնպիսի ամբողջ թվեր, որոնցով 7-ը բազմապատկելիս կարող ենք ստաանալ 14, 49, –21 և 0, իսկ 3 կամ –6 ստանալու համար նման ամբողջ թվեր գոյություն չունեն։
Ստորև նշված հավասարումները ներկայացնում են համապատսխան թվերը (մասնավորապես` 3-ն ու –6-ը) որպես 7-ի և մեկ այլ՝ միակ հնարավոր, իրական թվի արտադրյալ․
Աբդուլ Քոհար Իբրահիմ
Աբդուլ Քոհար Իբրահիմ (Abdul Kohar Ibrahim, ), ինդոնեզացի գրող և նկարիչ, Ժողովրդական մշակույթի ընկերության անդամ։
Կենսագրություն
Ավարտել է Ջակարտայի Մուլտատուլի անվան ինդոնեզական գրականության և լեզվի ակադեմիան և Բրյուսելի գեղեցիկ արվեստների թագավորական ակադեմիան (1979) ։ 1959 թվականին դարձել է ժողովրդական մշակույթի ընկերության (Լեկրա) անդամ, որը գտնվել է Ինդոնեզիայի Կոմունիստական կուսակցության ազդեցության տակ։ 1965 թվականին Ինդոնեզացի գրողների պատվիրակության կազմում ուղևորվել է Պեկին՝ տոնելու ՉԺՀ հռչակման 16-րդ տարին։ Հակակոմունիստական հեղաշրջման արդյունքում 1965 թվականի սեպտեմբերին ինդոնեզացիները չէին կարողանում վերադառնալ հայրենիք, բռնաճնշումների վտանգի պատճառով։ Չինաստանում աշխատել է «Չինաստանի նկարներում» ամսագրի խմբագրությունում և Արտասահմանյան գրականության գրադարանում։ 1972 թվականի հեռացել է Չինաստանից և ապրել Բելգիայում ։
Գործունեություն
Գրել է բանաստեղծություններ և արձակ ստեղծագործություններ։ Մինչև 1965 թվականը ստեղծագործությունները հրատարակվել են Bintang Timur (Արևելքի աստղը), Bintang Minggu (Աստղ շաբաթաթերթ), Harian Rakyat (Ժողովրդական թերթ), Warta Bhakti (Նորություւներ) թերթերում, ինչպես նաև Zaman Baru (Նոր դար) և Wanita (Կին) ամսագրերում։ Եղել է Zaman Baru ամսագրի խմբագիր։ Առաջին վիպակը՝ «Ազատագրում»-ը (Pembebasan) տպագրվել է շարունակության հետ Harian Bintang (Աստղ թերթ) թերթում 1960-ական թվականներին ։ Չինաստանում բանկվելու ընթացքում գրել է երկրորդ վիպակը՝ «Ծովի հյուսիսային ափի ալիքների աղմուկը» (Debur Ombak Pantai Utara)։ 1972 թվականինց՝ Բելգիա տեղափոխվելուց հետո ակտիվորեն զբաղվել է գեղանկարչությամբ, հիմնականում աբստրակտ ուղղվածությամբ՝ Աբե անվան տակ («Ջունգլին կրակի մեջ», «Վիշապների սիմֆոնիա», «Իմ Գյուղը, իմ Ջունգլին», «Չիտրալոկա, պոետական տարածություն» և այլ նկարների շարք ։ Եղել է «Բարեփոխում և ստեղծգործություն» (Pembaruan dan Kreasi, 1990—2000) վտարանդիական ամսագրի խմբագիր ։
Մասնակցությունը ցուցահանդեսներում
Հեդրիկ դե Բրաեկելարայի պատկերասրահ (Անտվերպեն, 1977), Ռիկ Վաուտերսի պատկերասրահ (Բրյուսել, 1977),Վան դե Վելդեի պատկերասրահ (Գենտ, 1979), Եվրոպայի մշակույթ (Բրյուսել, 1979), APAC Պատկերասրահ (Schaerbeek, Բրյուսել, 1980), Եվրոպական նկարչական Ծառայություններ (Կոկսեյդ, 1980, 1987, 1990) Galerie Escalier (Բրյուսել, 1980), Լուսապատկեր (Գենտ, 1981), Gouden Pluim պատկերասրահ (Գենտ, 1982), Galerie Erasme (Anderlecht, 1983, 1990), Galerie Schadow (Ցելլե, Արևմտյան Գերմանիա, 1986), Europa Bank (Գենտ, 1987, 1988, 1990), 50 նկարիչներ Բելգիայից (Բրյուսել, 1986), A.I.A.C. (Enghien, 1987, Spectraal (Nieuwpoort, 1988), Galerie Het Eeuwige Leven (Անտվերպեն, 1993), Կրեկելաարայից (Շկերբիկ, 1997), Atists երթուղին (Մունիցիպալիտետ Schaerbeek, 1998), Մոդուս Վիվենդի (Oude Kerk, Vichte, 2003), Galeri Novotel (Բատամ, Կեպրի, 2004),Հադջի Վիդյադի թանգարան (Մագելանգ, Ինդոնեզիա, 2004), Galeri Novotel (Բատամ, Կեպրի, 2006), Hotel Communal of Schaerbeek (Բրյուսել, 2007), Guilliaum & Caroline պատկերասրահ (Բրյուսել, 2008).
Ծանոթագրություններ
Կատեգորիա:Ինդոնեզացի նկարիչներ Կատեգորիա:Ինդոնեզացի գրողներ
Յարոցինյան փառատոն
Յարոցինյան փառատոն, 1980-ական թվականների Եվրոպայի ռոք երաժշտության ամենախոշոր ու ամենակարևոր փառատոններից մեկը, Վարշավայի պայմանագրի կազմակերպության երկրների այլընտրանքային երաժշտության ամենախոշոր փառատոնը։ Փառատոնն ստեղծվել է 1980 թվականին, 1971 թվականից Յարոցինում կազմակերպվող Wielkopolskie Rytmy Młodych փառատոնի հիման վրա։ 1980 թվականին Վալտեր Խելստովսկու նախաձեռնությամբ այն անվանակոչվել է Ogólnopolski Przegląd Muzyki Młodej Generacji w Jarocinie («Յարոցինի երիտասարդ սերնդի երաժշտության համալեհական տեսություն»)։ Արդյունքում փառատոնին սկսել են հրավիրվել երաժիշտներ ու խմբեր ամբողջ երկրի տարբեր վայրերից։ Այնուհետև այն սկսել է կոչվել Festiwal Muzyków Rockowych («Ռոք երաժիշտների փառատոն»)։
Յարոցինի փառատոնի կազմակերպումն ու մթնոլորտը շատ նման են եղել ամերիկյան Վուդստոք փառատոնին, այդ պատճառով էլ այն երբեմն կոչվել է լեհական Վուդստոկ։ 1980-ական թվականներին այն համարվել է Լեհաստանի Ժողովրդական Հանրապետության ուշ շրջանի գորշ ու աղքատ իրականությունից փախուստի միջոց։ Տևել է երեք օր և սովորաբար անց է կացվել օգոստոսի սկզբին։ Փառատոնը հավաքել է հազարավոր երկրպագուների (օրինակ, 1986 թվականին նրանց թիվն անցել է 30,000-ը), որոնք ապրել են վրաններում և լսել են երաժշտություն, որն այլ դեպքերում գրեթե երբեք չի հնչել լեհական ռադիոյով և հեռուստատեսությամբ։ Միևնույն ժամանակ կարծիք կա, թե փառատոնն ստեղծվել է ամբողջատիրական կառավարության հատուկ ծառայությունների կողմից՝ նպատակ ունենալով լեհ երիտասարդների համար «ապահով ելք» ստեղծել։ Փառատոնի ընթացքում հնչել է տարբեր երաժշտություն, սակայն հիմնականում կատարվել են «այլընտրանքային» ժանրեր. բլյուզ, ռոք, մետալ, փանկ ռոք և ռեգգի։ Խմբերը ելույթ են ունեցել երկու բեմերում, որոնցից մեծը տեղակայված է եղել տեղի ֆուտբոլի դաշտում։ Շատ երկրպագուներ իրենց հետ ձայնագրիչներ են բերել՝ կատարումները ձայնագրելու համար։ Դա այն եզակի հնարավորություններից էր, որ կարելի էր ձայներիզներով տարածել երաժշտություն, որը չէր հնչում պաշտոնական ԶԼՄ-ներով։ Յարոցինի փառատոնին երկրպագուներ էին գալիս ԳԴՀ-ից, Չեխոսլովակիայից, Հունգարիայից և Խորհրդային Միությունից ։
Յարոցինի փառատոնին ելույթ ունեցած ամենահայտնի խմբերից կարելի է առանձնացնել.
Փառատոնը կարևոր դեր է ունեցել լեհական պանկ խմբերի կայացման գործում։ Լեհաստանի առաջին պանկ խմբերից մեկը, Nocne Szczury-ն, առաջին պանկ-ռոք խումբն է եղել, որ ելույթ է ունեցել փառատոնի ընթացքում, 1980 թվականին։
2021 թվականին կազմակերպվել է «Յարոցին։ Ազատության կանգառ» ցուցահանդեսը, որը նվիրված է եղել փառատոնի տարեդարձին ։
Մշակութային արժեքների փորձագիտական կենտրոն
Հայաստանի Հանրապետության կրթության, գիտության, մշակույթի և սպորտի նախարարության «Մշակութային արժեքների փորձագիտական կենտրոն» պետական ոչ առևտրային կազմակերպություն։ Ստեղծվել է 2005 թվականին` կառավարության 2005 թվականի օգոստոսի 4-ի թիվ 1194-Ն  որոշմամբ։
Պատմություն
Նախքան որպես փորձաքննություն իրականացնող առանձին կառույց գործունեություն ծավալելը` կենտրոնի գործառույթներն իրականացվել են այլ կառույցների կազմում։
1992 թվականին ՀՀ մշակույթի, երիտասարդության հարցերի և սպորտի նախարարությունում ստեղծվեց Փորձագիտական հանձնաժողով, որը փորձագիտական եզրակացության հիման վրա տալիս էր նաև մշակութային արժեքների արտահանման թույլտվություն։
1993 թվականին  «Մշակութային արժեքների ապօրինի արտահանումը, ներմուծումը և դրանց նկատմամբ սեփականության իրավունքի փոխանցումն արգելելու և կանխելու միջոցառումների մասին» Փարիզի 1970 թվականին Կոնվենցիային Հայաստանի միանալուց ապա` 1994 թվականին  «Մշակութային արժեքների արտահանման և ներմուծման մասին» 1-ին օրենքի ընդունումից հետո, ՀՀ կառավարության 1994 թվականի հոկտեմբերի 25-ի թիվ 501 որոշմամբ, Մշակույթի, երիտասարդության և սպորտի նախարարության համակարգում 1995 թվականին  ստեղծվեց Մշակութային արժեքների պահպանության վարչությունը։ Վարչության պետը Նորա Դայանն էր (1995-2001), այնուհետև՝ Շողիկ Ասոյանը (2001-2002)։
2002 թվականին ՀՀ Կառավարության թիվ 202 որոշմամբ Մշակութային արժեքների պահպանության վարչությունը վերակազմավորվեց  ՀՀ մշակույթի, սպորտի և երիտասարդության հարցերի նախարարության առանձնացված ստորաբաժանման՝ Մշակութային արժեքների պահպանության գործակալության, որի պետը Շողիկ Ասոյանն էր (2002-2005), իսկ 2005 թվականից՝ Վահան Գասպարյանը ։
2004 թվականին ընդունվել է   «Մշակութային արժեքների արտահանման և ներմուծման մասին» 2-րդ օրենքը։ Այդ ընթացքում, նախքան ՀՀ կառավարության կողմից օրենքով սահմանված կարգով համապատասխան իրավական ակտերի ընդունումը, Մշակույթի և երիտասարդության հարցերի նախարարի հրամանով Փորձագիտական հանձնաժողովը դեռևս գործում էր գործակալության կազմում։ 2001 թվականի հոկտեմբերի 23-ին ընդունված «Պետական կառավարչական հիմնարկների մասին» և «Պետական ոչ առևտրային կազմակերպությունների մասին» ՀՀ օրենքների պահանջին համապատասխան՝ պետական կառավարչական լիազորությունների և մասնագիտական գործունեության միջև տարանջատում դրվեց. գործակալությունը, որպես պետական կառավարչական գործառույթներ իրականացնող հիմնարկ, իրավասու չէր իրականացնել նաև մասնագիտական գործունեություն։
2005 թվականին, կառավարության 2005 թվականի օգոստոսի 4-ի թիվ 1194-Ն  որոշմամբ, ստեղծվեց «Մշակութային արժեքների փորձագիտական կենտրոն» ՊՈԱԿ-ը։
Կենտրոնում աշխատում են ՀՀ մշակույթի նախարարության կողմից հավատարմագրված տարբեր ոլորտների փորձագետներ։ ՊՈԱԿ-ի տնօրենը 2005-2018 թվականներին եղել է Շողիկ Ասոյանը։  2018 թվականի  հունիսի 19-ից - 2019 թ. մարտ ամիսը կենտրոնի տնօրեն է  նշանակվել Լիլիթ Սարգսյանը ։ 2019 թ. մարտ ամսից ցայսօր կենտրոնը տնօրինում է նույն կենտրոնի փորձագետ Եսթեր Աբրահամյանը։
Գործառույթներ
Մշակութային արժեքների փորձագիտական կենտրոնին Կանոնադրությամբ վերապահված են մի շարք գործառույթներ. կենտրոնի հիմնական նպատակը և առարկան ՀՀ տարածքից արտահանման կամ ժամանակավոր արտահանման համար իրավաբանական կամ ֆիզիկական անձանց կողմից հայտարարագրված մշակութային արժեքների մշակութաբանական և արվեստաբանական փորձաքննության իրականացումն է և փորձաքննության արդյունքների հիման վրա փորձագիտական եզրակացության տրամադրումը, ինչպես նաև մշակութաբանության և արվեստաբանության բնագավառում մասնագիտական դասընթացների կազմակերպումը, մշակութաբանական և արվեստաբանական փորձագիտությանը վերաբերող գրքերի, ձեռնարկների, տեղեկագրերի, ժողովածուների և այլ գրականության պատրաստումը և հրատարակումը։
Կենտրոնը նաև իրականացնում է մի շարք հավելյալ ծառայություններ. մշակութային արժեքների լուսանկարահանում, թարգմանություն, առանձին ստեղծագործությունների և ամբողջական հավաքածուների գիտական հետազոտություն և այլն։
Աղբյուրներ
Կատեգորիա:Հայաստանի կազմակերպություններ
Ընդերքօգտագործում
Ընդերքօգտագործում, ընդերքի տրամադրումը երկրաբանական ուսումնասիրությունների, օգտակար հանածոների արդյունահանման, ինչպես նաև դրանց արդյունահանման հետ չկապված ստորգետնյա կառույցների ստեղծման նպատակներով։
Հրաբխային գործունեության ուսումնասիրություն
Հրաբխային գործունեության ուսումնասիրություն (երկրաբանական աշխատանքներ, արտածին երկրաբանական շարժընթացների մոնիտորինգի համակարգի ստեղծում և այլ աշխատանքներ, որոնք կատարվում են առանց ընդերքի ամբողջության խախտումների)։
Օգտակար հանածոների հանքավայրերի որոնում, հետախուզում և գնահատում
Օգտակար հանածոների հանքավայրերի որոնում, հետախուզում և գնահատում (միջին և խոշոր մասշտաբների երկրաբանական քարտեզագրում, մասնագիտացված հատուկ երկրաֆիզիկական ու երկրաքիմիական աշխատանքներ, փաստագրում, նմուշարկում, հանքային հումքի ու պարփակող ապարների քարագրական, հանքաբանական, տեխնոլոգիական և այլ հատկությունների ուսումնասիրություն, օգտագործվող ու կանխատեսված պաշարների որոշում և գնահատում)։
Շահագործվող ու շահագործման նախապատրաստվող հանքավայրերի վերահետախուզում
Շահագործվող ու շահագործման նախապատրաստվող հանքավայրերի վերահետախուզում (օգտակար հանածոների լրացուցիչ պաշարների հայտնաբերման, դրանց քանակի, որակի ճշգրտման, ինչպես նաև շահագործման ընթացքում պաշարների շարժի հաշվառման և արդյունավետ օգտագործման նպատակներով)։
Ընդերքի նախատեսված տեղամասերի ուսումնասիրություններ
Ստորգետնյա կառույցների շինարարության համար ընդերքի նախատեսված տեղամասերի ուսումնասիրություն (կառուցվածքային առանձնահատկությունների, լեռնային ապարների կազմի ու հատկությունների բացահայտման, հանքաբանական, հևէաերկրաբանական և երկրաբանական այլ հավաքածուների ստեղծման, գեղագիտական և կիսաթանկարժեք քարերի հավաքման, գիտական, մշակութային, գեղագիտական ու այլ նշանակության երկրաբանական օբյեկտների (եզակի երկրաբանական առաջացումներ, բնության հուշարձաններ, քարանձավներ և այլն) նկարագրման ու պահպանման նպատակով)։
Օգտակար հանածոների արդյունահանում
Օգտակար հանածոների արդյունահանման եղանակներն են՝
Արդյունահանումը կարող է իրականացվել նաև օգտակար հանածոների հանքավայրերի հետախուզման և շահագործման ընթացքում առաջացող թափոնների՝ տեխնածին հանքավայրերի (մակաբացման ու պարփակող ապարներ, ինչպես նաև հարստացնող, մետաղագործ, և այլ վերամշակվող արտադրության լցակույտեր) վերամշակման նպատակով։
Արդյունահանման այլ ձևեր
Օգտակար հանածոների արդյունահանման հետ չկապված ընդերքօգտագործման ձևերն են.
Երկրաբանական ուսումնասիրության և օգտակար հանածոների արդյունահանման նպատակով ընդերքն օգտագործման է տրամադրվում որոշակի՝ ոչ ավելի, քան 50 տարի ժամկետով, իսկ ստորգետնյա կառույցների շահագործման և հատուկ պահպանվող երկրաբանական արգելոցների ստեղծման նպատակով ընդերքօգտագործումը կարող է լինել անժամկետ։
Ընդերքօգտագործման վնասների նվազեցում
Ընդերքօգտագործման բնագավառում շրջակա միջավայրին հասցրած վնասները նվազեցնելու, ինչպես նաև հանքահումքային հենքի ընդլայնման ու որակական բարելավման նպատակով անհրաժեշտ է օգտակար հանածոների հանքավայրերը շահագործել առավել արդյունավետ, էկոլոգիապես անվտանգ եղանակներով, որոնք կապահովեն հիմնական և ուղեկից օգտակար հանածոների լիակատար, համալիր, տնտեսապես նպատակահարմար կորզումը, ինչպես նաև անջատվող պարփակող ապարների օգտագործումը կամ պահեստավորումը, կառույցների անվտանգ ու երկարատև շահագործումը։ Օգտակար հանածոների արդյունահանման դեպքում պետք է ապահովվի հեռացվող հողաշերտի և զուգընթաց արդյունահանվող, ժամանակավորապես չօգտագործվող օգտակար հանածոների պահեստավորումն ու պահպանությունը, հանքարդյունահանման հետևանքով առաջացած դատարկ տարածության նպատակային օգտագործումը, աշխատանքի անվտանգության և շրջակա միջավայրի պահպանության սահմանված կանոնների չափորոշիչների ապահովումը, խախտված հողերի պահպանումն ու վերականգնումը։
Օգտակար հանածոների հանքավայրերի (բացառությամբ ստորերկրյա քաղցրահամ և հանքային ջրերի) շահագործման, ինչպես նաև ստորգետնյա կառույցների շինարարության համար կատարվում է հատկացում։
Ընդերքօգտագործումը Հայաստանում
ՀՀ օրենսդրությամբ ստորերկրյա ջրերի (քաղցրահամ և հանքային) հանքավայրերն ու ջրատար հորիզոններն աղտոտումից զերծ պահելու և պահպանելու նպատակով ջրհանների ու աղբյուրների շուրջը ստեղծվում են սանիտարական պահպանման գոտիներ, որտեղ իրականացվում են հողը, ջուրը, մթնոլորտը և կանաչապատ տարածքները հնարավոր աղտոտումից պաշտպանող միջոցառումներ։
Ընդերքօգտագործումը կարող է սահմանափակվել կամ արգելվել ՀՀ օրենքներով, եթե վնաս է հասցնում մարդու առողջությանը, ազգային անվտանգությանը, շրջակա միջավայրի պահպանությանը։
Ընդերքօգտագործողներ են համարվում ՀՀ ընդերքի մասին օրենսգրքով (2002) և օրենքներով թույլտվություն ունեցող իրավաբանական անձինք (նաև օտարերկրացի) ու ՀՀ քաղաքացիները։ ճառագայթաակտիվ հումքի որոնման, հետախուզման ու շահագործման, ինչպես նաև ճառագայթաակտիվ և վտանգավոր քիմիական նյութերի ու թափոնների թաղման նպատակով ընդերքօգտագործողներ են համարվում ՀՀ Կառավարության կողմից սահմանված հատուկ թույլտվություն ունեցող իրավաբանական անձինք։
Ընդերքօգտագործումը կարգավորվում է ՀՀ ընդերքի մասին օրենսգրքով (2002)։
Կատեգորիա:Բնապահպանություն
Գործք և թուղթք Առաքելոց (5147)
Գործք և թուղթք Առաքելոց (5147), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5147 թվի տակ։ Ձեռագիրը գրվել է 13-րդ դարում Թորոս Վահկացի գրիչի կողմից։ Ստացողը եղել է Գրիգոր Մլունցին։ Գրված է թղթի վրա, որը ունի 21.9x15.1 չափս։ Ձեռագիրը կազմված է 196 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Պահպանակն ունի 3 էջ, գրված է՝ մագաղաթի վրա՝ բոլորագիծ երկաթագրով, Ավետարան։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 10ա, 48ա, 78բ, 107բ, 115բ, 172ա, հետագայի՝ 34ա, 48ա, 59ա և այլուր (14-րդ դար), պահպանակ Ա, Բ, Գ (ենթադրաբար 1616 թվական, 17-րդ դար), 189բ (1742 թ.), 113բ (18-րդ դար), 48ա (1904 թ.) :
Ծանոթագրություններ
-
Կատեգորիա:Մատենադարանի ձեռագրեր
Ռեզոլյուտ
Ռեզոլյուտը Կանադայի ամենահյուսիսային բնակավայրերից մեկն է և զիջում է միայն Գրիս Ֆյորդին (Հյուսիսային Բևեռին ամենամոտ գտնվելով, սակայն ոչ բնակչության թվով), (Ալերտը և Յուրիկն ավելի հյուսիսում են գտնվում, բայց իրենցից ներկայացնում են միայն ռազմական բազա և օդերևութաբանական կայան)։ Այն նաև ամենացուրտ բնակավայրերից մեկն է՝ −15,7 °C միջին տարեկան կտրվածքով ։ Գյուղում կա մոտավորապես 110 տուն։ Ցամաքի մեծ մասը և ճանապարհները պատված են մանրախիճով։ Բնակավայրը հիմնվել է 1947 թվականին և օգտագործվել է որպես օդանավակայան և օդերևութաբանական կայան։ Անվանվել է ի պատիվ «Ռեզոլյուտ» անգլիական ռազմական նավի։
Պատմությունը
Տեղեկություններ կան այն մասին, որ այդ տարածքներում երբեմն բնակվել են դորսետների մշակույթին պատկանող ցեղեր (տունիտներ), այնուհետև մ․թ․ա 1500 թվականից մինչև մ․թ․ 1000 թվականը նաև տուլե ազգեր։ Սակայն ժամանակակից ինուիտներն այդ շրջանները չեն զբաղեցրել և չեն օգտագործել մինչև Արկտիկայի վերաբնակեցումը 1953 թվականին։
1947 թվականին Կանադան և ԱՄՆ-ն կառուցել են օդերևութաբանական կայան և թռիչքուղի՝ արկտիկական օդերևութաբանական միացյալ կայանների կազմում ։ 1949 թվականին Կանադայի Թագավորական ռազմաօդային ուժերը տեղակայեց իր ռազմաբազան և օդանավակայանը։ Այդ ժամանակ բնակչությունը կազմված էր հարավից եկած զինծառայողներից և օդերևութաբաններից։ Այժմ ռազմաբազան հենակետ է հանդիսանում Արկտիկայի, Հյուսիսային բևեռի ու Հյուսիսային մագնիսական բևեռի ուսումնասիրման համար ։ Փորձելով պահպանել իր գերիշխանությունն արկտիկական հողերում, կանադական կառավարությունը 1953 (նորաբնակների առաջին խումբը) և 1955 թվականներին (երկրորդ խումբը) հյուսիսային Քվեբեկից ինուիտներին ուժով վերաբնակեցրել են՝ ստեղծելով Ռեզոլյուտ բնակավայրը (ինչպես նաև Գրիս Ֆյորդը) ։ Բնակավայրի անվանումը տրվել է ի պատիվ «HMS Resolute» արկտիկական հետազոտական նավի ։
Մարդկանց խոստացել էին տուն և վայրի կենդանիներ՝ որսորդության համար, սակայն վերաբնակներն այնտեղ չգտան շենքեր և ծանոթ վայրի կենդանիներ ։ Նրանք ստիպված էին ապրել բևեռային գիշերների պայմաններում՝ երբ Արեգակը շաբաթներով հորիզոն չէր բարձրանում, և շաբաթներով 24-ժամյա արևային լույս՝ ամռանը, ինչը չկար հյուսիսային Քվեբեկում։ Կառավարությունը խոստացել էր, որ մեկ տարի հետո նրանք տուն կվերադառնան, եթե իրենք դա ցանկանան, սակայն ավելի ուշ այս որոշումը չեղյալ հայտարարվեց, քանի որ դա կվնասեր այդ տարածքներում Կանադայի գերիշխանությանը և ինուիտները ստիպված էին մնալ։ Արդյունքում վերաբնակները մեծ կախման մեջ էին կառավարության օգնությունից։ Վերջիվերջո, ինուիտները ուսումնասիրեցին ծովախոզուկների միգրացիայի տեղական ճանապարհները և հարմարվեցին այդ տարածքին, յուրաքանչյուր տարի որս անելով 18 000 կմ2 տարածքում.
1993 թվականին կանադական կառավարությունը լսում կազմակերպեց վերաբնակեցման ծրագիրը ուսումնասիրելու նպատակով, իսկ հաջորդ տարի տեղաբնակների գծով Թագավորական հանձնաժողովը հրապարակեց զեկույց «Արկտիկայի արտաբնակեցումը․ 1953-1955 թվականների վերաբնակեցման մասին հաշվետվություն» վերնագրով ։ Կառավարությունը 10 միլիոն կանադական դոլար է վճարել ողջ մնացածներին և նրանց ընտանիքներին և 2008 թվականին պաշտոնական ներողություն խնդրել ։ Հենց սկզբից ավանը կառուցվել էր ռազմաբազայից 5 կմ հեռու, բայց 1970-ական թվականներին Ռեզոլյուտ ժամանած հետազոտողների քանակը խնդիր առաջացրեց։ 1974-1975 թվականներն ընկած ժամանակհատվածում համայնքը տեղափոխվեց ինֆրակառուցվածքի առումով ավելի հարմար վայր, բայց անհարմար՝ որսորդության համար ։
2007 թվականի օգոստոսի 8-ին «CBC News»-ը հաղորդել էր, որ կան Կանադայի զինված ուժերի փաստաթղթեր Նանիսիվիկից 370 կիլոմետր հարավ արևելք ռազմական ուսումնական կենտրոնի շինարարության և խորջրյա նավահանգատի կառուցման պլանների վերաբերյալ՝ 60 միլիոն դոլար արժողությամբ։ 2007 թվականի օգոստոսի 10-ին այն ժամանակվա վարչապետը՝ Ստիվեն Հարբերը, հայտարարեց մի քանի ռազմական օբյեկտների կառուցման մասին Կանադական արկտիկական տարածքի վիճելի ջրերում։ Այդ օբյեկտներն էին՝ Ռեզոլյուտի ռազմական ուսումնական կենտրոնը և Նանիսիվիկի խորջրյա նավահանգիստը։
2013 թվականի մայիսի 8-ին Ռեզոլյոտում ավարտվեց հյուսիսային բևեռի վրայով Ռուսաստանից դեպի Կանադա ավտոմեքենաներով անցումը։ Դուբնա գիտական քաղաքում աշխարհում առաջին անգամ կառուցված Եմելյա-3 և Եմեյլա-4 ամենագնացներով հյուսիսի նվաճողները, առանց կողմնակի օգնության, անցնելով հյուսիսային բևեռի վրայով, հասան կանադական Ռեզոլյուտ բնակավայր ։
Կլիմա
Ռեզոլյուտն ունի բևեռային արկտիկական կլիմա՝ երկար ցուրտ ձմեռներով և կարճ սառը ամառով։ Տարեկան միջին մաքսիմումը կազմում է -12,7 °C, իսկ միջին մինիմումը՝ -18,6 °C։ Ռեզոլյուտն ունի շատ չոր կլիմա տեղումների միջին քանակությամբ տարեկան 161,2 միլիմետր, որի մեծ մասը տեղում է օգոստոսից սեպտեմբեր՝ ձյան տեսքով։Ռեզոլյուտի համար ռեկորդային էր 2012 թվականի հուլիսի 2-ի ջերմաստիճանը՝ 20,1 °C ։ Ռեկորդային ցածր ջերմաստիճանային արժեք՝-52,2 °C դիտվել է 1966 թվականի հունվարի 7-ին ։ Ուսումնասիրման ամբողջ ընթացքում ոչ մի անգամ հոկտեմբերի 20-ին և մայիսի 6-ին, դրական ջերմաստիճանային արժեք չի գրանցվել ։
Մոտավորապես ապրիլի 30-ից օգոստոսի 13-ը սկսվում է բևեռային ցերեկը, երբ Արևը մայր չի մտնում, իսկ նոյեմբերի 7-ից փետրվարի 4-ը՝ բևեռային գիշերը ։ Նոյեմբերի վերջի և հունվարի կեսերի միջև ընկած ժամանակահատվածում արևն այմքան ցածր է, որ նույնիսկ վերջալույս չի լինում, բացի լիարժեք մթության, ավելի պայծառ է երկինքը կեսօրին, սակայն իրականում 24 ժամյա պարզ մութ երկինք չկա։ Մոտավորապես երկու շաբաթների ընթացքում՝մինչև և հետո մայր չմտնաղ արևը, ավանում գիշերները ինչպես միշտ բավականին պայծառ են, քանի որ ավելի մութ չեն քան քաղաքացիական վերջալույսները(դա վերջալույս է, երբ շրջապատի առարկաները բավականին պարզ են, և բաց երկնքի տակ կատարվող միջոցառումները շարունակվում են առանց արհեստական լուսավորման)։
Ամառվա ընթացքում լինում են նույնիսկ ամպրոպներ, բայց դրանք, որպես կանոն, հազվադեպ են այդ շրջանում։
Բնակչությունը
Բնակավայրի կենտոնում է գտնվում օդանավակայանը և այստեղից են կատարվում թռիչքներ դեպի Կանադայի հարավային պրովինցիաներ։ Այստեղ կա խանութ, ռեստորան, մալուխային հեռուստատեսություն, ինտերնետ, օդասահնակների վարձակալման կետ և հուշանվերների խանութ օդանավակայանում։ Այստեղ կան նաև երեք հյուրանոց, որոնցից յուրաքանչյուրում կա մոտավորապես 100 համար և մի քանի առանձին տնակներ։
Ավանի ծառայությունների մի մասը իրակացվում են Իկալյուտում և Օտտավայում ․
էկոնոմիկա
Տարածված կարծրատիպերին հակառակ, այս առանձնացված համայնքի մարդիկ ունեն գործազրկության շատ ցածր մակարդակ։ Քաղաքացիների մեծամասնությունն աշխատում են (գոնե տարվա մի մասը), սակայն 2010 թվականին սպիտակ արջերի որսի նկատմամբ ամերիկյան քաղաքականության փոփոխությամբ տեղական էկոնոմիկան վտանգի է ենթարկվել, քանի որ շատ ինուիտներ ամերիկացի սպորտային որսորդների հետ միասին որսում էին սպիտակ արջեր։
Բացի որսորդական գիդերից և հյուրանոցներից Ռեզոլյուտում կան նաև ․
«Տուդջաաթ» կոոպերատիվը, որը մտնում է արկտիկական կոոպերատիվների մեջ, կառավարում է տարբեր մթերային խանութներ և հյուրանոցներ։ Օդանավակայանում կա նաև հուշանվերների խանութ, որը կոչվում է «Polar Bear Hut»՝ սպիտակ արջի տնակ։
Ռեզոլյուտում կա երեք հյուրանոց՝ «Qausuittuq Inns North», «South Camp Inn» և «Airport Hotel», որոնցից յուրաքանչյուրում կա 100 սենյակ։
Տրանսպորտ
Չնայած օդանավակայանն այժմ այնքան էլ զբաղված չէ, ինչպես առաջ էր, բայց այն առաջվա պես հանդիսանում է շրջանի կենտրոնը, ծառայելով տարածաշրջանում որպես ավիացիոն հանգույց և անմիջականորեն կապված է Իկալյուտի հետ։
Զբոսաշրջիկների ճանապարհորդության մեծ մասն անցնում է ձյունագնաց մեքենաներով և ոտքով զբոսանքների վրա։ Ավտոմեքենաների քանակը սահմանափակ է։ Այնտեղ տաքսի կամ հասարակական տրանսպորտ չկա, սակայն հյուրանոցներն առաջարկում են փոխադրում։
Հայտնի մարդիկ
Ժոզեֆ Իդլոուտը, որը երգչուհի Լյուսի Իդլոուտի պապիկն է և Լի Իդլոուտի՝ համայնքի երկրորդ ուսուցչուհու հայրը, Ռեզոլյուտ է եկել 1955 թվականին Պոնդ Ինդլետից ։ Իդլոուտը որսորդ էր, ով նկարահանվել է Կինոարվեստի ազգային խորհրդի երկու վավերագրական կինոնկարներում՝ «Երկար օրվա երկիրը», որը նկարահանվել է 1952 թվականին Պրուդ Ինլում և «Երկու աշխարհների միջև» ֆիլմում՝ 1990 թվականին։ Որոշ ժամանակ նա ամենահայտնի ինուիտներից մեկն էր և պատկերված էր երկու դոլարանոց թղթադրամի հակառակ երեսին.
Ռեզոլյուտը որպես ելակետ
Ռեզոլյուտը ելակետ է հանդիսացել ինչպես Բևեռային մրցավազքի, այնպես էլ Բևեռային մարտահրավերի համար (երկու մրցաշարերն էլ այլևս չեն իրականացվում, քանի որ Հյուսիսային մագնիսական բևեռը տեղափոխվել է Կանադայի սահմաններից դուրս), որին մասնակցելու համար թիմերն անցնում էին 350 ծովային միլ (648 կմ) մինչև Հյուսիսային մագնիսական բևեռին հասնելը։
Ծանոթագրություններ
Կատեգորիա:1947 թվականին հիմնադրված բնակավայրեր Կատեգորիա:Կանադայի աշխարհագրություն Կատեգորիա:Հյուսիսային Ամերիկայի բնակավայրեր
Ալևտինա Ֆեդուլովա
Կենսագրություն
Ալևտինա Ֆեդուլովան (օրիորդական ազգանունը` Տիմակովա) ծնվել է 1940 թվականի ապրիլի 14-ին, Մոսկվայի մերձակայքում գտնվող Էլեկտրոստալ  քաղաքում, Վասիլի Ալեքսեևիչ Տիմակովի և Վիկտորիա Իգորևնայի ընտանիքում (օրիորդական ազգանունը՝ Գուլինա)։ Նա ուներ մեկ քույր՝ Լիդիան։ Ալևտինան ավարտել է Կրուպսկայայի անվան Մոսկվայի մարզային մանկավարժական ինստիտուտի քիմիա-կենսաբանական ֆակուլտետը (1963), ԽՄԿԿ Կենտկոմին կից հասարակական գիտությունների ակադեմիան (1986)։ Եղել է ԽՄԿԿ անդամ 1963 թվականից մինչև 1991 թվականի օգոստոսը ։ 1957-1968 թվականներին դպրոցում աշխատել է  որպես ուսուցիչ։ 1968 թվականին ընտրվել է Էլեկտրոստալ քաղաքի Կոմերիտմիության քաղաքային կոմիտեի առաջին քարտուղար, այնուհետև՝ Կոմերիտմիության Մոսկվայի մարզկոմի քարտուղար, 1971-1983 թվականներին՝ Կոմերիտմիության կենտրոնական կոմիտեի քարտուղար, Վ. Ի. Լենինի անվան Համամիութենական պիոներական կազմակերպության կենտրոնական խորհրդի նախագահ, 1981-1986 թվականներին` ԽՄԿԿ Կենտրոնական Վերստուգիչ հանձնաժողովի (ԿՎՀ) անդամ, 1984-1987 թվականներին` Խաղաղության պաշտպանության սովետական կոմիտեի պատասխանատու քարտուղար։ Կատյա Լիչյովայի հետ ճանապարհորդել է ԱՄՆ-ում։ 1987-1991 թվականներին եղել է Խորհրդային կանանց կոմիտեի նախագահի առաջին տեղակալ, 1990 թվականի հուլիսից մինչև 1991 թվականի օգոստոս ամիսը` ԽՄԿԿ Կենտկոմի անդամ, 1991-1992 թվականներին` Խորհրդային կանանց կոմիտեի նախագահ։ 1992 թվականի փետրվարից մինչև 2006 թվականի փետրվարը` Ռուսաստանի կանանց համառուսաստանյան հասարակական կազմակերպության նախագահ (այժմ՝ «Ռուսաստանի կանանց միություն») ։ 1993 թվականի հոկտեմբերին դարձել է «Հանուն Ռուսաստանի կանանց» քաղաքական շարժման կազմակերպիչներից մեկը ։ 1993 թվականի դեկտեմբերի 12-ին Ֆեդուլովան ընտրվել է Ռուսաստանի Դաշնության I գումարման Պետական դումայի պատգամավոր՝ «Հանուն Ռուսաստանի կանանց» դաշնային կուսակցության ցուցակով, եղել «Ռուսաստանի կանայք» խորհրդարանական խմբակցության ղեկավար ։ 1994 թվականի հունվարից մինչև 1995 թվականի դեկտեմբեր  եղել Ռուսաստանի Դաշնության Պետդումայի նախագահի տեղակալ , 1998 թվականի դեկտեմբերից՝ «Հանուն Ռուսաստանի կանանց» շարժումը դարձավ «Հայրենիք» քաղաքական շարժման կոլեկտիվ  անդամ՝ Մոսկվայի քաղաքապետ Յուրի Լուժկովի նախագահությամբ (1999 թվականից «Հայրենիք՝ համայն Ռուսաստան» ընտրական դաշինք ):
Ծանոթագրություններ
Կատեգորիա:Ռուս պետական գործիչներ Կատեգորիա:Ռուս կին քաղաքական գործիչներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Ռուսաստանի Դաշնության Պետական դումայի 1-ին գումարման պատգամավորներ Կատեգորիա:Ռուս հասարակական գործիչներ
Արմեն Մովսեսյան
Արմեն Մովսեսյան - հայ ջութակահար ։
Կրթություն
1976-1987թթ.՝ Չայկովսկու անվան երաժշտական դպրոց (Երևան, Հայաստան)
1990-1992թթ.՝ Լոնգի երաժշտական դպրոց (Քեմբրիջ, ՄԱ)
Կենսագրություն
Երևանում ծնված և մեծացած Արմեն Մովսեսյանը միշտ սեր է ունեցել երաժշտության հանդեպ։ Երևանի Պյոտր Իլյիչ Չայկովսկու երաժշտական դպրոցում, պրոֆեսոր Մոկացյանի ղեկավարությամբ, Արմեն Մովսիսյանը ջութակի իր պաշտոնական ուսուցումը սկսել է յոթ տարեկան հասակում։ Ավարտել է Չայկովսկու անվան երաժշտական շնորհալի աշակերտների երաժշտական դպրոցը միջնակարգ դպրոցի վկայականով, իսկ Երևանի պետական երաժշտական կոնսերվատորիան նրան շնորհել է բակալավրի և մագիստրոսի կոչումներ։ 1989 թվականին Արմենը նշանակվել է Հայաստանի նորաստեղծ երիտասարդական ֆիլհարմոնիկ նվագախմբի կոնցերտմայստեր։ Հետագայում միայն հիսունչորս ջութակահար ամբողջ աշխարհից հրավեր ստացան 1990 թվականի Ինդիանապոլիսի ջութակի միջազգային մրցույթ, և Արմենը նրանցից մեկն էր։
Միացյալ Նահանգներ
Նա այս պահին որոշում է կայացրել ներգաղթել Միացյալ Նահանգներ, և այդ ժամանակվանից նա նշանակվել է Նյու Հեմփշիրի սիմֆոնիկ նվագախմբի, ինչպես նաև Պանամայի ազգային սիմֆոնիայի կոնցերտմայստեր Պանամա Սիթիում։ Արմենը ջութակ, ալտ և կամերային երաժշտություն է դասավանդել Clark University Մասաչուսեթս-ում և ջութակ դասավանդել Longy School of Music-ում, որտեղ նա նաև ստացել է իր արտիստի դիպլոմը գերազանց կատարման ոլորտում։ պրոֆեսոր Սոֆի Վիլքերի ղեկավարությամբ 1992թ. Նա մասնակցել է Յանիի 2003 և 2004 թվականներին Ethnicity համաշխարհային շրջագայություններին, 2005 թվականին Yanni Live! The Concert Event, և Yanni Voices-ի հյուրախաղերը։ Այժմ բնակվելով Լոս Անջելես, Կալիֆորնիա նահանգում, նա ելույթ է ունենում մի քանի նվագախմբերի հետ և ղեկավարում է իր սեփական ջութակի ստուդիան՝ Մովսեսյան ջութակի ստուդիան։ Միացյալ Նահանգների և Հարավային Ամերիկա տարբեր նվագախմբերում Արմենը զբաղեցրել է տնօրենի և կոնցերտմայստերի պաշտոնները։ Արմենը տեղափոխվել է Լոս Անջելես 2002 թվականին, որտեղ աշխատել է Լոս Անջելեսի օպերա և նշանավոր կինոստուդիաների հետ, այդ թվում՝ Warner Bros, Sony/MGM, Paramount, Universal, NBC և այլք՝ իր նկարահանումից հետո վաստակելով ավելի քան 120 ֆիլմերի։ Բեմական դեբյուտը Yanni World Tour-ի հետ 2003 թվականին։ 2010 թվականին Փասադենայի Civic Auditorium-ում վաճառված ելույթով Արմենն իր հանդիսատեսին ներկայացրեց նոր խումբը, որը կոչվում է Forbidden Saints: Այնուհետև թողարկվեց Forbidden Saints Live-ի նոր ձայնագրությունը 2011-ին։ Նա նաև աշխատել և ձայնագրել է բազմաթիվ արտիստների հետ, ներառյալ Լուչիանո Պավարոտի, Պլասիդո Դոմինգո, Ռեյ Չարլզ, Բարրի Ուայթ, Յաննի, Սառա Բրայթման, Անդրեա Բոչելլի, Թոնի Բենեթ, Ֆրենկ Սինատրա, Սմոքի Ռոբինսոն, Օլգա Տանոն, Խոսե Խոսե, Լուսերո, Քրիստիան Կաստրո, Կամո Սեյրանյան, Հարութ Փամբուկչյան, Արմենչիկ և շատ ավելին։ Արմեն Մովսեսյանը առանձնահատուկ ձևավորված արտիստ է, քանի որ իր դասական կրթությունը համատեղում է ջազի, ռոքի և փոփի հետ։
Փորձ
1987-1990թթ.՝ Հայաստանի երիտասարդական ֆիլհարմոնիկ նվագախումբ՝ կոնցերտմայստեր (Երևան, Հայաստան)
1994-1995 - Պանամայի ազգային սիմֆոնիա - կոնցերտմայստեր (Պանամա Սիթի, Պանամա)
1992-1998թթ.՝ Նյու Հեմփշիրի սիմֆոնիկ նվագախումբ՝ կոնցերտմայստեր (Մանչեսթեր, ԱՄՆ)
1993-2002թթ.՝ Ռոդ Այլենդի ֆիլհարմոնիկ նվագախումբ՝ ջութակի առաջին բաժին (ՌԻԱ, նահանգ)
1995-2002թթ.՝ Քլարկի համալսարան՝ ջութակի, ալտի և կամերային երաժշտության ուսուցիչ (Վուսթեր, Մագիստրոս)
1998-2002թթ.՝ Լոնգի երաժշտական դպրոց - ջութակի հրահանգիչ (Քեմբրիջ, Մագիստրոս)
2002-2009 - Լոս Անջելեսի օպերա - գլխավոր տնօրեն Պլասիդո Դոմինգո, երաժշտական ղեկավար Kent Nagano, Sub Violin (Լոս Անջելե, Կալիֆորնիա)
2002-2010 - Yanni Voices - նվագախումբ/նվագախումբ, համաշխարհային շրջագայություն 2003, 2004, 2005, 2009 - մենակատար ջութակ
2002 – մինչ օրս - Լոս Անջելեսի կինոձայնագրություններ - ստուդիաներ. Sony Pictures, Paramount Pictures, Warner Brothers, CBS, FOX - Ջութակ
2011–ներկայիս – Forbidden Saints Band – Երաժշտական ղեկավար / Մենաջութակ
Լյուսե ֆյորդ
Լյուսե (Lysefjord), ֆյորդ Նորվեգիայի Թագավորությունում, գտնվում է Վեսթլանում՝ Ռուգլան կոմսությունում, Ստավանգերի հարևանությամբ։ Շնորհիվ իր հասանելիության, գեղեցկագույն տեսարանների և ճանաչողական արժեքների՝ Լյուսե ֆյորդը համարվում է Նորվեգիայի ամենաշատ այցելուներն ունեցող զբոսաշրջային վայրերից մեկն ։ 20-րդ դարի վերջին տասնամյակում հենց այսշրջանում իր տարածումը գտավ անկարգելային սպորտի նոր ուղղությունը՝ բեյսջամփինգը, որը գնային առումով առավել հասանելի է, քան սովորական դասական անկարգելային սպորտը, որի համար հատուկ թռչող օբյեկտներ են անհրաժեշտ։ Լյուսե ֆյորդը հայտնի է նաև ցամաքային և ջրային զբոսաշրջություններով։
Լյուսե ֆյորդի երկարությունը կազմում է 42 կմ։ Ամենափոքր խորությունը 13 մետր է (Ֆորսանի տարածքում), առավելագույնը՝ 422 մետր (Պրեքեսթուլենի շրջանում) ։
Առաջացման պատմություն
Ինչպես Նորվեգիայի մյուս բոլոր ֆյորդերը, Լյուսե ֆյորդը նույնպես ձևավորվել է խզումային խախտումների ձևով։ Վերջիններս առաջացել են երկրակեղևի սալերի տատանողական շարժումների արդյունքում, որը եղել է Կալեդոնյան լեռնակազմական պրոցեսի ժամանակ՝ ավելի քան 400 միլիոն տարի առաջ ։